yasalma/wikipedia huggingface dataset:
# Тина (Бича ҡушылдығы)

Тина — Рәсәйҙәге йылға. Төмән өлкәһе,Омск өлкәһе,Ҡурған өлкәһе биләмәләрендә аға. Йылға Бича йылғаһының уң ярына тамағынан 97 км өҫтәрәк ҡушыла. Йылға оҙонлоғо 18 км.

# Тина (Бича ҡушылдығы)
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Иртыш һыу бассейны округында урынлашҡан, һыу хужалығы участкаһы — Иртыш йылғаһы Ишим ҡушылған урынған Тобол йылғаһы ҡушылған урынға тиклем. Бәләкәй йылға бассейны (йылға эске бассейны) — Иртыш ҡушылдыҡтары бассейны, Ишимдан Тоболға тиклем, йылға бассейны — Иртыш.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 14010400112115300012144
* Гидрологик өйрәнеү (ГӨ) буйынса коды — 115301214
* Бассейн коды — 14.01.04.001
* ГӨ буйынса томы — 15
* ГӨ буйынса сығарылыш — 3
# Зиязов Нәзир Заһит улы

Зиязов Нәзир Заһит улы (рус. Зиязов Назир Загитович; 9 июль 1946 йыл — 4 февраль 2022 йыл) — ауыл хужалығы, нефть сәнәғәте, партия, совет һәм муниципаль органдар хеҙмәткәре, инженер-механик. 1992—2008 йылдарҙа Яңауыл район хакимиәте башлығы. 1990 йылдың 11 октябрендә БАССР-ҙың ун икенсе саҡырылыш Юғары Советының өсөнсө сессияһында республиканың дәүләт суверенитеты тураһында Декларация ҡабул иткән Башҡорт АССР-ының 12-се саҡырылыш Юғары Советы депутаты, аҙыҡ-түлек һәм аграр мәсьәләләр буйынса комиссия ағзаһы.

# Зиязов Нәзир Заһит улы
## Биографияһы

Нәзир Заһит улы Зиязов 1946 йылдың 9 июлендә Башҡорт АССР-ының Яңауыл районы Иҫке Ҡоҙаш ауылында тыуған. Милләте татар, юғары белемле — 1969 йылда Башҡортостан ауыл хужалығы институтын тамамлаған.
Хеҙмәт юлын 1969 йылда, Башҡортостан ауыл хужалығы институтын тамамлағас, Яңауыл районы «Урожай» колхозында инженер-механик булып башлай.
1969—1970 йылдарҙа Совет Армияһында хеҙмәт итә, запасҡа ҡайтарылғас, бер ни тиклем ваҡыт Яңауыл районы «Сельхозтехника» берекмәһенең өлкән инженеры була. 1971—1981 йылдарҙа «Башнефть» берекмәһе Яңауыл технологик транспорт идаралығының ПТО начальнигы һәм баш инженеры.
1981—1986 йылдарҙа «Сельхозтехника» район берекмәһе идарасыһы.
1986—1990 йылдарҙа район агросәнәғәт берекмәһе Советы рәйесе.
1990—1991 йылдарҙа КПСС-тың Яңауыл район комитетының беренсе секретары.
1991 йылдан Яңауыл районы Советы башҡарма комитеты рәйесе.
1992 — 2008 йылдарҙа Яңауыл район хакимиәте башлығы.
Башҡорт АССР-ының 12-се саҡырылыш Юғары Советының халыҡ депутаты итеп һайлана, Аҙыҡ-түлек һәм аграр мәсьәләләр буйынса комиссия ағзаһы була.
Хеҙмәт ветераны 2022 йылдың 4 февралендә Яңауыл ҡалаһында вафат булды.

# Наградалары

* Ленин ордены
* II дәрәжә Ватан алдындағы хеҙмәттәре өсөн ордены
* Башҡортостан Республикаһы ауыл хужалығының атҡаҙанған эшмәкәре
* Башҡортостан Республикаһы дөйөм мәғарифының арҙаҡлы эшмәкәре
* Башҡортостан Республикаһының һаулыҡ һаҡлауы отличнигы
# Элеонора Рузвельт

А́нна Элеоно́ра (Э́ленор) Ру́звельт (ингл. Anna Eleanor Roosevelt, МФА; 11 октябрь 1884 йыл — 7 ноябрь 1962 йыл) — Америка Ҡушма Штаттарының йәмәғәт эшмәкәре, АҠШ президенты Франклин Делано Рузвельттың (үҙенең йыраҡ туғаны) ҡатыны. Икенсе президент Теодор Рузвельтҡа ла Элеонора туған (русса племянница) була.

# Элеонора Рузвельт
## Биографияһы
### Бала сағы һәм йәшлеге

Анна Элеонора Рузвельт 1884 йылдың 11 октябрендә Нью-Йоркта тыуған. Уның атаһы Эллиот Рузвельт, әсәһе — Анна Холл Рузвельт. АҠШ президенты Теодор Рузвельт уның атаһы яғынан ағаһы (русса дядя) була. Үҙенән һуң ике ҡустыһы тыуа: Эллиот Рузвельт-кесе (1889—1893) һәм Холл Рузвельт (1891—1941). Уның шулай уҡ аталаш (ата бер, инә башҡа) тағы бер ҡустыһы була, Эллиот Рузвельт Манн (1941 йылда үлә), уның әсәһе ғаиләнең хеҙмәтсеһе Кэти Манн.
«Анна» исемен әсәһе һәм уның апаһы Анны Коулз, ә «Элеонора» — атаһы хөрмәтенә ҡушалар. Һуңғыһы шулай уҡ уның ҡушаматы булып китә («Элли» йәки «Кескәй Нелл»). Бала сағынан уҡ үҙен Элеонора тип исемләүҙәрен өҫтөн күрә.
Ғаиләләре Нью-Йорктың юғары ҡатламына ҡарағанлыҡтан, Рузвельт бәләкәйҙән байлыҡ һәм өҫтөнлөк донъяһында үҫә. Бала сағында ул үҙен бигерәк тә иҫкесә тота, шуның өсөн әсәһе уны «Бабуля» тип тә нарыҡлай. Элеонораға һигеҙ йәш тулғанда әсәһе дифтериянан вафат булып ҡала. Эскеселектән мәжбүри дауалау үткән алкоголик атаһы тағы ике йылдан үлә. Ҡустыһы Эллиот Рузвельт-кесе шулай уҡ дифтериянан гүр эйәһе була. Ата-әсәһе үлгәндән һуң ҡыҙ әсәһе яғынан оләсәһе Мэри Лудлов Холл (1843—1919) тәрбиәһендә Нью-Йорк штатының Тиволи ауылында үҫеп буй еткерә.

# Элеонора Рузвельт
## Биографияһы
### Никахы һәм ғаилә тормошо

1905 йылда Ф. Д. Ру́звельтҡа кейәүгә сыға. Никахлашыуға Элеонораны үлгән атаһы урынына уның ағаһы Теодор Рузвельт оҙатып килә. Ирле-ҡатынлы Рузвельттарҙың алты балаһы тыуа, уларҙың береһе сабый сағында уҡ үлә.
# Риза (ҡала)

Риза (ҡала) (нем. Riesa) — Германиялағы, Саксония ерендәге ҡала. 2010 йылғы халыҡ иҫәбен алыу буйынса ҡалала 34013 кеше йәшәй. Майҙаны — 58,7 км². Диңгеҙ кимәленән 109 метр бейеклектә һәм UTC +1 ваҡыт бүлкәтендә урынлашҡан. Был ҡаланың почта индексы 01587, 01589, 01591, 01594 һәм автомобиль коды RG (элек: RIE и GRH).
# Реконкиста

Реконкиста (исп. һәм порт. Reconquista — кире яулап алыу) — Пиреней ярымутрауында христиандар — нигеҙҙә, испандар һәм португалдар тарафынан мавр әмирлектәре биләгән ерҙәрҙе оҙаҡҡа һуҙылған яулап алыу процесы..

# Реконкиста
## Тарихы

Реконкиста ғәрәптәр VIII быуаттың беренсе яртыһында Пиреней ярымутрауының күпселек өлөшөн яулап алғандан һуң башлана . Ул үҙгәреүсән уңыш менән бара, был пиреней христиан хакимдарын бер-береһе менән, шулай уҡ үҙҙәренең фетнәсел вассалдары менән көрәшергә мәжбүр иткән феодаль ыҙғыш-талаш менән бәйле була. Был ҡайһы бер осраҡтарҙа христиан хакимдарын ваҡытлыса мосолмандар менән союздашлыҡ төҙөргә мәжбүр итә. Икенсе яҡтан, власть өсөн көрәш барышында ғәрәп кенәздәре араһында ыҙғыш-талаш арҡаһында христиандарға ярҙам һорап мөрәжәғәт иткән осраҡтар ҙа була.
Тәре походтары ваҡытында маврҙарға ҡаршы көрәш бөтә христиан донъяһы өсөн көрәш тип ҡабул ителә.Маврҙарға ҡаршы көрәшеү өсөн тамплиерҙар өлгөһө буйынса рыцарь ордендары булдырыла, Папалыҡ Европа рыцарҙарын Пиреней ярымутрауындағы сарациндарға ҡаршы көрәшергә өндәй.
Реконкиста 1492 йылда тамамлана, ул саҡта Фердинанд II Арагон һәм Изабелла I Кастиль һуңғы мавритан хакимын Пиреней ярымутрауынан һөргөнгә ебәрәләр. Улар Испанияның күпселек өлөшөн үҙҙәренең тажы аҫтында берләштерә (Наварра Короллеге 1512 йылда Испания составына индерелә).
# Пажгерь

Пажгерь — Рәсәй йылғаһы. Вологда өлкәһе, Ленинград өлкәһе биләмәләрендә аға. Йылға Колпь йылғаһының һул ярына тамағынан 93 км өҫтәрәк ҡушыла. Йылға оҙонлоғо 10 км.

# Пажгерь
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Үрге Волга һыу бассейны округында урынлашҡан, һыу хужалығы участкаһы — Суда, инештән тамағына тиклем. Бәләкәй йылға бассейны — Рыбинск һыуһаҡлағысы йылғалары бассейндары, йылға бассейны — Волганың өҫкө өлөшө, Куйбышев һыуһаҡлағысына тиклем (Ока йылғаһын индермәйенсә).
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 08010200212110000007777
* Гидрологик өйрәнеү (ГӨ) буйынса коды — 110000777
* Бассейн коды — 08.01.02.002
* ГӨ буйынса һаны (номеры) — 10
* ГӨ буйынса сығарылыш — 0
# Ҡоҙаяров Сағман Билал улы

Ҡоҙаяров Сағман Билал улы (? 1904 йыл — ?) — Бөйөк Ватан һуғышы яугиры, ефрейтор,112-се Башҡорт кавалерия дивизияһының 58-се полк взводының хужалыҡ шофёры. Ҡыҙыл Йондоҙ ордены кавалеры.

# Ҡоҙаяров Сағман Билал улы
## Биографияһы

Сағман Билал улы Ҡоҙаяров 1904 йылда Өфө губернаһы Бәләбәй өйәҙе хәҙер Башҡортостан Республикаһы Шишмә районы Яңы Абдулла ауылында тыуған. 1942 йылдың декабрендә Дәүләкән районы хәрби комиссариаты тарафынан Ҡыҙыл Армия сафына алына.112-се Башҡорт кавалерия дивизияһының 58-се гвардия кавалерия полкының хужалыҡ взводы шофёры булып хеҙмәт итә.

# Ҡоҙаяров Сағман Билал улы
## Батырлығы

Висланан алып Браденбург ҡалаһына тиклем һөжүм итеүсе һуғыштарҙа алғы һыҙыҡты ваҡытында һуғыш ҡоралдары, фураж, аҙыҡ-түлек менән тәьмин итеп тора. Дошман авиацияһының һөжүме ваҡытында машинаһын хәүефһеҙ урынға ҡуйырға өлгөрөп, һуғыш припастарын һаҡлап алып ҡала. Бынан тыш үҙ теләге менән ике трофей автомашинаны ремонтлап, йөк ташыу өсөн сафҡа индерә.Браденбург ҡалаһы өсөн барған һуғышта дошмандың артиллерия-миномёт уты аҫтында һуғыш ҡоралдары ташый һәм яралыларҙы эвакуациялай. Был батырлығы өсөн ул Ҡыҙыл Йондоҙ орденына лайыҡ була.

# Ҡоҙаяров Сағман Билал улы
## Маҡтаулы исемдәре һәм башҡа бүләктәре

* Ҡыҙыл Йондоҙ ордены (1945)
* «Батырлыҡ өсөн» миҙалы (1945)

# Ҡоҙаяров Сағман Билал улы
## Әҙәбиәттә

Әхтәм Ихсандың Башҡорт атлы дивизияһы тураһында шәхси күҙәтеүҙәр һәм тарихи документтар нигеҙендә яҙылған «Саҡма тояҡ аттарҙа» тигән китабында Ҡоҙаяров Сағман тураһында шундай юлдар бар:
* Землянкаға инделәр. Йырлаусы - отделение командиры Абдулла Ғиззәтуллин икән. Эргәһендә Әнүәр Ибраһимов менән Сағуман Ҡоҙаяров. Улар икеһе лә Дим буйында үҫкән.
* - Йә, яҡташтар, йырлап йәшәйбеҙме? - тине, майор мыйыҡ аҫтынан йылмайып.
* - Йыр йәнде йылыта, кәйефте күтәрә, - тине өлкән йәштәге яугир Ҡоҙаяров.
# Торосколь-Кы

Торосколь-Кы — Рәсәй йылғаһы. Ямал-Ненец АО, Красноярск крайы биләмәләрендә аға. Йылға Варка-Сыль-Кы йылғаһының һул ярына тамағынан 228 км өҫтәрәк ҡушыла. Йылға оҙонлоғо 21 км.

# Торосколь-Кы
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Түбәнге Обь һыу бассейны округында урынлашҡан, һыу хужалығы участкаһы — Таз йылғаһы. Бәләкәй йылға бассейны — бассейны юҡ, йылға бассейны — Таз.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 15050000112115300069619
* Гидрологик өйрәнеү (ГӨ) буйынса коды — 115306961
* Бассейн коды — 15.05.00.001
* ГӨ буйынса һаны (номеры) — 15
* ГӨ буйынса сығарылыш — 3
# Черветери

Черветери (итал. Cerveteri) — боронғо ҡаланың үҙәк Италияның боронғо ҡалаһы. Был ҡала илдең үҙәгендә, Лацио төбәгендә тора. Борон этрусктарҙың ҡала-дәүләте булған һәм Каисра (лат. Caisra), һуңынан Цере, йәки Кере (лат. Caere) тип аталған. Этруск союзына ингән. Черветери некрополдары бай ҡәберҙәре менән билдәле, улар ЮНЕСКО-ның бөтә донъя мираҫы исемлегенә индерелгән.

# Черветери
## Тарих

Черветери районында табылған боронғо археологик ҡомартҡылар б. э. тиклемге IX быуатҡа ҡарай. Был ҡала VII быуатта этруск цивилизацияһының мөһим сауҙа үҙәге булған.
Ҡала туф ҡалҡыулығында, диңгеҙ буйынан 7 км алыҫлыҡта, тора. Унан 13 километр төньяҡта, нәҡ яр буйында, Пирги порты урынлашҡан. Был портты Страбон керетандарҙың караптары торған урын тип атай.
Беренсе тапҡыр тарихнамәлә Кере ҡалаһы 539 йылғы Алалия янындағы алышы менән бәйле телгә алына: ҡала халҡы карфагендар менән бергә хәҙерге Корсика ярҙары янында грек флотын ҡыйрата. Шулай уҡ финикийҙар менән керетандарҙың тығыҙ бәйләнештә булыуын Пирги янында ҡаҙып алынған археологик табылдыҡтар дәлилләй.
Әммә Кере шулай уҡ Италиялағы грек колониялары һәм Грецияның үҙе менән дә бәйләнештә булған. Страбонға ярашлы, керетандар бер ҡасан да юлбаҫарлыҡ менән шөғөлләнмәгән, шунлыҡтан гректарҙың хөрмәтенә лайыҡ булған. Кереның Дельфыҙа үҙ хазинаһы булған.
Кереға (Цере), Тит Ливий әйтеүенсә, һуңғы рим батшаһы Тарквиний Ғорур улдары менән ҡыуып ебәрелгән.
Кере һәр саҡ Римдың союздашы булараҡ сығыш яһаған. Ҡала граждандары рим руханиҙарын, улар сиркәүҙәренең изге әйберҙәрен б. э. тиклемге 390—387 йылдарҙа галлдарҙың талауынан ҡотҡарып ҡалған.
Б. э. тиклемге IV быуат аҙағында Кере бөтөнләй рим идаралығы аҫтына күсә. Б. э. тиклемге I быуатта Кере ҡалаһы үҙ әһәмиәтен юғалтҡан.
Урта быуаттар осоро Черветери өсөн ауыр ваҡыт була: ҡаланы сарациндар баҫып ала һәм IX—X быуаттар дауамында үҙ власы аҫтында тота. Яйлап Кере бөлгөнлөккә төшә.
XVI быуатта ҡала Русполи ғаиләһе хакимлығы аҫтында тора. Был Чери ҡәлғәһе тирәләй ҡаланың яңырыуына килтерә. Иҫке замоктар һәм диуарҙар урынында яңы һарайҙар төҙөлә. Боронғо сиркәүҙәргә йән керә, майҙандар янындағы йорттар төрлө фрескалар менән биҙәлә. Русполиҙар ҡаланың тарихи үҙәгендә палаццо төҙөй. Бөгөнгө көндә унда ҡала музейы урынлашҡан.
Caere Vetus һүҙенән («Иҫке Цере») ҡаланың хәҙерге атамаһы Cerveteri килеп сыҡҡан. Урта быуаттағы Черветери антик ҡаланың бәләкәй генә майҙанын үҙ эсенә алып тора. Ҡаланың яңы райондары археологик ҡаҙыуҙар алып барылған зонанан көньяҡ-көнбайышҡа табан төҙөлгән.
Иҫке Цере (Кере) территорияһында археологик ҡаҙыныуҙар 1830 йылда башланған. Черветериҙа этрустар мәҙәниәтенә ҡараған ирле-ҡатынлы кешеләрҙең саркофагы һәм башҡа эталон өлгөләре табылған.
Картала тарихи объекттар һүрәтләнгән:
* Реголини-Галасси кәшәнәһе
* Боронғо ҡала
* Бандитачча некрополе
* Монте Абатоне некрополе
* Сорбо некрополе
* Черветери
# Ҡыҙылтау (Шаран районы)

Ҡыҙылтау (рус. Красная Горка) — Башҡорт АССР-ының Шаран районына ингән ауыл. Бөгөнгө көндә ул ауыл юҡ. Ҡыҙыл — красный, советский, тау — гора.Ҡыҙылтау ауылы Сөн йылғаһының уң яҡ ярында урынлашҡан. 1940 йылда ауылды Кесе Ямаҙыбаш тип атап йөрөтәләр. Ауыл янында ҡыҙыл тауҙары була.

# Ҡыҙылтау (Шаран районы)
## Тарихы

Ҡыҙылтау ауылы 1921—1922 йылғы аслыҡ йылдарында, Йомаҙыбаш ауылынан сыҡҡан татар милләтле ауыл халҡынан килеп урынлашҡан ауыл. 1920 йылғы халыҡты иҫәпкә алыу дәүеренән алып, 1972 йылдарға тиклем йәшәгән ауыл ул. Ҡыҙылтау ауылы янынан Шаран-Ҡандра трасса юлы үтә, Үрҙәк йылғаһы һул яғында 10 км ҡала, Йомаҙыюбаш ауылына 3 км ҡала урынлашҡан.1921 йылғы аслыҡ йылдарында Йомаҙыбаш ауыл халҡы яҡшы ерҙәр эҙләп, тап ошо ергә килеп урынлашалар. Иң беренсе булып Масков Сөнәғәтулла, Сөнәғәтов Ғабдулла, Сәфиуллин Закир, Дәүләтшин Ҡасим, Сәлимгәрәев Шәйсолтан, Хәйруллин Нурулла исемле кешеләр була. Ауыл йорттары бер береһеннән бик айырылып та тормай. Йорттар бер бүлмәле, ике ҡатлы һалам түбәле була. Ҡалған йорт ҡуралар барыһы һаламдан ҡоролған. Йорт тәҙрәләре көньяҡҡа ҡарай 2-3 төҙрә була. Ҡышын йорттарҙы ябай мейес ярҙамында йылыталар, ҡулдан эшләнелгән кирбестән һалынған.
# Туҡтағол ауыл Советы (Баҡалы районы)

Туҡтағол ауыл Советы — Башҡортостан Республикаһының Баҡалы районындағы муниципаль берәмек.
# Айытбаев Вәли Мөхәммәт улы

Айытбаев Вәли Мөхәммәт улы (рус. Аитбаев Вали Мухаметович; 1908 йыл — 22 июль 1942 йыл) — 112-се Башҡорт кавалерия дивизияһының 313-сө кавалерия полкында пулемётсы булып хеҙмәт итә. Ҡыҙылармеец. Рядовой.

# Айытбаев Вәли Мөхәммәт улы
## Биографияһы

Вәли Мөхәммәт улы Айытбаев 1908 йылда Өфө губернаһы Стәрлетамаҡ өйәҙе (хәҙер — Башҡортостан Республикаһы Ауырғазы районы) Мораҙым ауылында тыуған.
Эшсе-Крәҫтиән Ҡыҙыл Армияһы сафына Ауырғазы районы хәрби комиссариатынан саҡырыла.
Ҡыҙылармеец Вәли Айытбаев 112-се Башҡорт кавалерия дивизияһының 313-сө кавалерия полкы пулемётсыһы була.
1942 йылдың 22 июлендә Курск өлкәһе, Больше-Полянский районының (хәҙер — Липецк өлкәһе) Икенсе Тербуны ауылы янында һәләк була һәм шунда ерләнә.

# Айытбаев Вәли Мөхәммәт улы
## Ғаиләһе

Юғалтыуҙар тураһындағы мәғлүмәттә ҡатыны Айытова Ғәйниә тип яҙылған

# Айытбаев Вәли Мөхәммәт улы
## Хәтер

Айытбаев Вәли Мөхәммәт улының исеме Башҡортостанда нәшер ителгән баҫмаларҙа һәм БР-ҙың Ауырғазы районы Мораҙым ауылында Бөйөк Ватан һуғышында ҡатнашыусылар хөрмәтенә ҡуйылған һәйкәлдәге исемлеккә индерелгән.
Оҙаҡ йылдар дауамында ул хәбәрһеҙ юғалған тип иҫәпләнә. 1996 йылда эҙәрмәндәр һуғыш барған урындарҙа ҡаҙыныу эштәре алып барып, 671 яугирҙың исемен асыҡлай, әммә лейтенант Айытбаев Вәли Мөхәммәт улы тураһында мәғлүмәт юҡ.
# Алсынбаев

Алсынбаев — башҡорт ир-ат фамилияһы. Алсынбай исеменән барлыҡҡа килгән.
Алсынбаева — башҡорт ҡатын-ҡыҙ фамилияһы.

# Алсынбаев
## Билдәле йөрөтөүселәр

* Алсынбаев Нияз Зәбихулла улы — журналист, Башҡортостан Республикаһының атҡаҙанған матбуғат һәм киң мәғлүмәт хеҙмәткәре, Башҡортостан Республикаһы Яҙыусылар союзы ағзаһы.
* Алсынбаев Мәхәмәт Мәхәмәтулла улы — ғалим-хирург, медицина өлкәһе һәм йәмәғәт эшмәкәре.
* Алсынбаев Мөхәммәт Алсынбай улы — 112-се Башҡорт кавалерия дивизияһы яугиры.
# Сент-Андре-ан-Руаян

Сент-Андре-ан-Руаян (франц. Saint-André-en-Royans) — коммуна во Франциялағы коммуна, Рона-Альп төбәгендә урынлашҡан ҡушылды. Коммуна департаменты — Изер. Сюд-Грезиводан кантоны составына ҡарай. Коммуна округы — Гренобль.
Коммунаның Insee коды — 38356. Майҙаны 10, 42 квадрат километр тәшкил итә. Коммунала йәшәгән халыҡтың һаны 2012 йылда 326 кеше тәшкил итә. Коммуна диңгеҙ кимәленән 224 м-ҙан алып 1047 метрға тиклем бейеклектә ята. Муниципалитет Париждың көньяҡ-көнсығышында 480 км алыҫлыҡта, Лионда көньяҡ-көнсығышта 85 км алыҫлығында, Греноблдән 33 км көнбайыштараҡ тора. Коммуна мэры — М. Frédéric de Azevedo, мандаты 2008 йыл дауамында ғәмәлдә тора.
Халыҡ динамикаһы (INSEE):
# Колеоптерология

Колеоптероло́гия (Coleoptera, Ҡуңыҙҙар, һәм грек. -λογία, өйрәнеү) — ҡаты ҡанатлылар отрядындағы ҡуңыҙҙарҙы өйрәнеүсе Энтомология бүлеге лат. Coleoptera).
Чарльз Дарвин билдәле колеоптерологтарҙың береһе. Рәсәйҙә XIX быуатта Мочульский В. И. колеоптерология менән шөғөлләнә һәм был отрядтың бик күп вәкилдәрен яҙып ҡалдыра.
Санкт-Петербургта урынлашҡан Рәсәй фәндәр академияһында колеоптерологияны асылған көндән башлап өйрәнәләр.
# Түбәнге Лух (йылға)

Түбәнге Лух — Рәсәйҙәге йылға. Пермь крайы биләмәләрендә аға. Йылға Кама һыуһаҡлағысы (Түбәнге Лухов ҡултығы) 799 км өҫтәрәк ҡушыла. Йылға оҙонлоғо 34 км.

# Түбәнге Лух (йылға)
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Кама йылғаһы Березники ҡалаһынан Кама ГЭС-ына тиклем, Косьва (башынан Широков ГЭС-ына тиклем), Чусовая һәм Сылва йылғаларын индермәйенсә. Бәләкәй йылға бассейны (йылға эске бассейны) — Кама ҡушылдыҡтары бассейны, Ағиҙел ҡушылғанға тиклем, йылға бассейны — Кама.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 10010100912111100009073
* Гидрологик өйрәнеү (ГӨ) буйынса коды — 111100907
* Бассейн коды — 10.01.01.009
* ГӨ буйынса томы — 11
* ГӨ буйынса сығарылыш — 1
# Южин-Юган

Южин-Юган — Рәсәйҙәге йылға. Ханты-Манси АО биләмәләрендә аға. Йылға Оло Атлым йылғаһының уң ярына тамағынан 23 км өҫтәрәк ҡушыла. Йылға оҙонлоғо 12 км.

# Южин-Юган
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Түбәнге Обь һыу бассейны округында урынлашҡан, һыу хужалығы участкаһы — Обь йылғаһы Иртыш йылғаһы ҡушылған урынған Төньяҡ Сосьва йылғаһы ҡушылған урынға тиклем . Бәләкәй йылға бассейны (йылға эске бассейны) — Обь ҡушылдыҡтары бассейны, Иртыштан Төньяҡ Сосьва тамағына тиклем, йылға бассейны — (Түбәнге) Обь, Иртыш ҡушылғанға тиклем.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 15020100112115300019368
* Гидрологик өйрәнеү (ГӨ) буйынса коды — 115301936
* Бассейн коды — 15.02.01.001
* ГӨ буйынса томы — 15
* ГӨ буйынса сығарылыш — 3
# Атнабаев Әнғәм Ҡасим улы

Атнабаев Әнғәм Ҡасим улы (23 февраль 1928 йыл — 13 октябрь 1999 йыл) — шағир, драматург. 1960 йылдан СССР Яҙыусылар союзы ағзаһы. Башҡортостандың халыҡ шағиры (1997), РСФСР-ҙың (1988) һәм Башҡорт АССР-ының (1977) атҡаҙанған сәнғәт эшмәкәре, Башҡортостан комсомолының Ғәлимов Сәләм исемендәге йәштәр премияһы лауреаты (1972).

# Атнабаев Әнғәм Ҡасим улы
## Биографияһы

Әнғәм Ҡасим улы Атнабаев 1928 йылдың 23 февралендә Башҡорт АССР-ының Бөрө кантоны Иҫке Күрҙем исемле башҡорт ауылында тыуған. Урта мәктәптән һуң Ҡазан дәүләт педагогия институтын тамамлай һәм тыуған районы мәктәптәрендә бер нисә йыл тел һәм әҙәбиәт уҡытыусыһы булып эшләй.
1951 йылда ул Өфөгә күсеп килә һәм республиканың «Ҡыҙыл таң» газетаһы редакцияһында башта — әҙәби бүлек хеҙмәткәре, һуңыраҡ әҙәбиәт һәм сәнғәт бүлеге мөдире була. Артабан, хаҡлы ялға киткәнсе, республиканың «Һәнәк» сатирик журналында хеҙмәт итә, шул иҫәптән баш мөхәррир урынбаҫары вазифаһын башҡара.

# Атнабаев Әнғәм Ҡасим улы
## Ижади эшмәкәрлеге

Әнгәм Атнабаев әҙәбиәткә XX быуаттың илленсе йылдарында килә. Уның «Йөрәк менән һөйләшеү» исемле тәүге шиғыр йыйынтығы 1958 йылда донъя күрә. Артабанғы дүрт тиҫтә йыл ижады һөҙөмтәһендә егерменән артыҡ китап нәшер итә. 1972 йылда «Йөрәгем юлдары» тигән поэтик йыйынтығы өсөн Башҡортостан комсомолының Ғәлимов Сәләм исемендәге премияһы бирелә.
Алтмышынсы йылдарҙан ул драматургия өлкәһендә лә танылыу ала, «Ул ҡайтты» (1959), «Йәйҙең һуңғы көнө» (1961, «Әсә хөкөмө» (1963)) «Законлы никах менән!» (1965), «Шоңҡар» (1967), «Мөхәббәт тураһында Йыр» (1968), «Балаҡайҙарым» (1969), «Игеҙәктәр» (1971), «Ут» (1975), «Ҡаҙ ҡанаты» (1978), «Ауыр бәхет» (1980) тигән драматургик әҫәрҙәрен ижад итә. Театр сәнғәте өлкәһендәге хеҙмәттәре өсөн ул 1977 йылда «БАССР-ҙың атҡаҙанған сәнғәт эшмәкәре» тигән исемгә лайыҡ булды.
1997 йылда Әнғәм Атнабаевтың күп йыллыҡ һәм төрлө жанрҙарҙағы емешле ижады тейешле һәм юғары баһаһын ала: уға «Башҡортостандың халыҡ шағиры» тигән маҡтаулы исем бирелә.

# Атнабаев Әнғәм Ҡасим улы
## Китаптары

* Башҡорт драматургияһы антологияһы
* Атнабаев, Әнғәм.Балаҡайҙарым : пьесалар / Ә. Ҡ. Атнабаев ; [мөх. Р. Х. Хәйруллин] .— Өфө : Башҡ. кит. нәшр., 1974 .— 232 б.
* Атнабаев, Әнғәм.Мөхәббәт юлы : [шиғырҙар, шиғри шәлкемдәр, драматик поэма] / Ә. Атнабаев ; [мөх. Р. Х. Ниғмәтуллин] .— Өфө : Башҡ. кит. нәшр., 1982 .— 208 б.
* Атнабаев, Әнғәм.Шиғырҙар Һәм поэмалар / Ә. Атнабаев ; [мөх. Ғ. Байбурин] .— Өфө : Башҡ. кит. нәшр., 1966 .— 192 б.
# Фузеев Борис Дмитриевич

Фузеев Борис Дмитриевич (26 март 1923 йыл — 21 сентябрь 1997 йыл) — рәссәм, скульптор. БАССР-ҙың халыҡ рәссәмы (1974). Бөйөк Ватан һуғышында ҡатнашыусы.

# Фузеев Борис Дмитриевич
## Биографияһы

Борис Дмитриевич Фузеев 1923 йылдың 26 мартында хәҙерге Ырымбур өлкәһе Абдулла ҡалаһында тыуған.

# Фузеев Борис Дмитриевич
## Маҡтаулы исемдәре

* БАССР-ҙың атҡаҙанған рәссамы (1969)
* БАССР-ҙың халыҡ рәссәмы (1974)
* II дәрәжә Ватан һуғышы ордены (06.04.1985)
# Покровка ауыл Советы (Благовещен районы)

Покровка ауыл Советы — Рәсәй Федерацияһы Башҡортостан Республикаһы Благовещен районы муниципаль районының административ-территориаль һәм муниципаль берәмеге.

# Покровка ауыл Советы (Благовещен районы)
## Тарихы

Ауыл биләмәһе Башҡортостан Республикаһының «Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы» Законына ярашлы ауыл биләмәһе статусына эйә.